Der er konstitueret en ny bestyrelse i RTX Telecom i Nørresundby, efter at formanden, næstformanden og et tredje bestyrelsesmedlem fredag fratrådte som følge af et polariseret arbejdsklima i bestyrelsen. De to stiftere og hidtidige menige RTX Telecoms bestyrelse har konstitueret sig. Jens Hansen og Jens Toftgaard Petersen bliver henholdsvis formand og næstformand. De tre, der er fratrådt med øjeblikkelig virkning, er formanden Poul Lind, der også er bestyrelsesformand i entreprenørvirksomheden M.T. Højgaard, næstformand Per Møller og det menige bestyrelsesmedlem Chr. Jørgensen. Det har ikke været muligt at få en kommentar fra virksomheden i Nørresundby. Der er nyvalg til bestyrelsen på generalforsamlingen den 28. januar. Ifølge den nu tidligere bestyrelsesformand Poul Lind, så var det en sammenblanding af interesser og manglende vandtætte skotter, der betød, at selskabsledelsen ikke var ordentlig i RTX Telecom -  Jeg synes ikke, det er i orden - og det må jeg så være klar i spyttet og sige. Og det er jo ikke kun mig. Vi er jo tre, som synes, at den her form for selskabsledelse må vi overlade til andre, siger han til RB-Børsen.
Formanden, næstformanden og et tredie bestyrelsesmedlem er fratrådt.//Opdateret 17.48